Weerkaatsings..mymeringe oor wat verby is – Perdebytjie se nes
Posted on December 31, 2013 by perdebytjie
Weerkaatsings..mymeringe oor wat verby is
Die oujaar lê op sy rug en skop nog net floutjies.Teen vanaand,sal hy 'n oplewing beleef met klapperknalle en dronk lywe wat wieg op maat van die tot vervelens-gesingde "Old Lang Syne".Daarna sal hy sidderend sterf.Miljoene pretmakers sal vir oulaas drink op dit wat vir ewig verby is en gillend met drankglase omhoog en spuitende sjampanjebottels,die nuwe jaar binneval.
Die nuwe jaar is eintlik maar net 'n weerkaatsing van die ou ene,met hier en daar 'n wysiging.Die siklusse in die natuur kom en gaan soos dit reeds vir miljoene jare doen.Ons ou spikkeltjie-mensdom wat maar 'n kort tydjie deel van hierdie groot heelal is,gaan soos eeue reeds gebeur het,voortstoei om te oorleef..elkeen op sy eie mishopie.
Dit is egter die hier en nou en die realiteit,waarvan ons die beste moet maak.Mag die nuwe jaar vir elkeen van ons 'n weerkaatsing wees van die goeie in ons verlede met die byvoeging van nog beter dinge in die toekoms.
Die son sal steeds elke dag opkom en sy weerkaatsing iewers gooi..Dagbreek oor die Choberivier,Botswana.
21 Replies to "Weerkaatsings..mymeringe oor wat verby is"
Stem saam, kyk vorentoe en agtertoe, maar lewe in die NOU.
@avega Ek wens julle ook 'n goeie jaar toe en sterkte met al jou liefdesdade wat jy vir almal om jou doen!
Dankie perdebytjie, mag die jaar wat voorlê vir julle ook baie liefde en vreugde inhou. En kom drink koffie as jy weer Sundowner toe kom.
@avega Sal pret wees om jou te ontmoet! 🙂
wat 'n pragtige foto ! ! !
(sommige hedoniste vind die lewe te eentonig en daarom soek hulle hul opwinding in enige vorm van lewensgevaarlike en risikodraende bedrywe )
'n Rustige 2014 word vir jou en jou dierbares veronderstel.
@exionperfexi Ek kon nog nooit verstaan hoekom mens so wil suip,'n gek van jouself maak en dan die volgende dag met 'n helse kopseer sit nie. 😆
Meeste mense suip seker maar om van hul sorge te vergeet…nie dat dit gaan help nie. Mag julle nuwejaar net vol seeninge wees.
@blikskottel Ja dis waar,maar die pyn is maar net vir 'n kort tydjie verdoof en dan tref daai kopseer en werklikheid met volle krag.Voorspoed vir julle ook,veral nou met die lee nessie.
Henry @kompethenry says:
@kompethenry Voorspoed,man van min woorde! 🙂
Baie dankie vir jou en jou mense ook, perdebytjie! Julle gaan die nuwe jaar in met 'n nuwe lid in die familie. Tyd weer vir 'n foto!
@losbek Ek het hom so lanklaas gesien en verlang al na die mannetjie.Sal binnekort weer 'n foto plaas..ek belowe.
Ons eerste landgoed Oujaar.Nuwe Jaar Ons braai wors en eetworsbroodjies – dan vlieg ons twaalf uur op om die om die vuurwerke op foto's vas te lê – want ons kyk uit oor die dorp
@tina10 Dit klink heeltemal te stemmig!Ek hou van die landgoed benaming.Ek hoop jy kry goeie foto's van vuurwerk.
Hoop jy het 'n wonderlike jaar!
@tina10 Ek wens jou ook net die mooiste toe,en mag die slegte weerkaatsings van die ou jaar,nie op jou nuwejaarsprentjie sigbaar wees nie! 🙂